Kuidas defineerida nähtust, mis küll eksisteerib, kuid millel puudub igasugune füüsikaline või materiaalne olek. Võim ei ole asi või ese, mida saab kätte võtta,  vaadelda, kompida ja vormida.  Võim ei ole toiming, mida saab korraldada või juhtida. Võimul ei ole värvi, lõhna, kõla, ega maitset. Võimu ei saa tajuda erinevate meeleorganite abil, kuid selle olemasolu või puudumine on eksimatult tunnetatav.